Fotografo žvilgsniu išsaugota akimirka

Audronė Telšinskienė, Kriaunų filialo vyresnioji bibliotekininkė, kalbina kraštietį fotomenininką, 2014 metų Patriotų premijos laureatą Klaudijų Driskių.

*Gyvename lėkimu- jaučiame, kad kiekviena diena vis greitesnė, vis su didesne jėga įtraukia į amžiną skubėjimą- kiek daug prarandame skubėdami, kiek nepamatome ar tiesiog praeiname- pro žolę, medį, žmogų... Sukasi amžinas laiko ratas. Tarpe mūsų yra žmonių, kurie turi nepaprastai skvarbią akį, kitokį matymo ir pamatymo kampą. Žmogus su fotoaparatu kartais nugąsdina, priverčia įsitempti, sustingti, kartais- atsiverti ir pamatyti save kitokį. Kokia fotomenininko misija šiandieniame skubėjime?*

**A.T.:** *Fotoalbume „Arti Sartų“, kurį dovanojote Kriaunų bibliotekos skaitytojams, dedikacijoje užrašėte: „ ...prisiminti laukus, pievas, ežerą ir tėvų namus, iš kurių atėjome...“. Koks atėjote iš Ažubraščio kaimo iki šios dienos, koks buvote tuomet, kai laukai ir užšalęs ežeras paskendęs sniegynuose, o Jūs su broliais ir seserimi pro apšerkšnijusį gryčiutės langą laukiate mamos iš miesto su lauktuvėmis?*

**K.D.:** Vaikystė Ažubraščio vienkiemyje prisiminimuose iškyla skaidri kaip Sartų ežero ledas... Gausi šeima - trys broliai ir sesuo, mama, tėvas. Dėdės, tetos, kaimynų artuma niekuomet neleido patirti vienišumo jausmo. Buvo gera, kad turėjau ir tėvą ir mamą, visada jaučiau mamos artumą šalia, labai laukdavau vienintelio mano atminty senelio. Buvau vyresnis, tėvams padėdavau auginti jaunesnius brolius, seserį. Kai paaugom, visi dalinomis darbais. Didžiausias turtas už lango - Sartų ežero mėlynumas. Žolynų kvapai ir paukščių giesmės vasaros vakarais, spengianti tyla ir neišbrendami pusnynai žiemą. Iš vaikystės atsinešti garsai, kvapai, matyti vaizdai įsirėžė atmintin ir lydi per gyvenimq.

**A.T.:** *Kokių pomėgių turėjo Jūsų tėvai, broliai, sesuo?*

**K.D.:** Mano vienintelis senelis, kurį prisimenu , mamos tėvas Matas Mezginas buvo geras stalius, mokėjo pagaminti langus, duris, stalus, kėdes. Tais metais, kai aš gimiau, tėvams padėjo pasistatyti gryčią. Tačiau didžiausias džiaugsmas, kad man padarydavo vaikiškų žaislų. Buvo ūmaus būdo, tačiau kantrus, kai pešdavau paskutinius plaukus iš jo plikės. Mirė labai anksti, kai ėjau į pirmą klasę ir tai buvo viena didžiausių mano vaikystės netekčių. Tėvas – stipraus ir ypatingo balso, kantičkinių giesmių giedorius, turėjęs galimybę dainuoti Operos ir Baleto teatre Vilniuje, savo laiku priėmė sprendimą - gyventi Ažubrastyje... „ Visoje Kriaunų parapijoje nėra nei vienos gryčios, kur nebūčiau giedojęs nors kartą, kai kur - po du...“- prisimenu tėvo žodžius. Mokėjo apeiti ir prakalbinti bites, ypatingai, su didžiule pagarba eidavo pas jas. Žvejyba Sartų ežere buvo ne tik pomėgis, bet ir maistas šeimai - o jauniausiam broliui Sigitui tai tapo pomėgiu. Mama – gera pasakotoja, vaikams skaitydavo pasakas, paaugusiems – vaizdingai pasakodavo apie praeitį. Labai mėgo bendrauti. Domėjimasis fotografija man tapo duona maitintoja, o broliams ir sesei - pomėgiu, mat pats pradėjęs gilintis į fotografijos paslaptis, sumaniau išmokinti pamatyti ir užfiksuoti akimirką ir juos. Padėjau įsigyti fotoaparatus. Brolis Eugenijus pradėjo filmuoti, įvaldęs video kamerą, tiesiog jaučia pareigą nepraleisti to, kas bus įdomu rytoj, poryt ir po daugelio metų.

Fotografo žvilgsniu išsaugota akimirka

Audronė Telšinskienė, Kriaunų filialo vyresnioji bibliotekininkė, kalbina kraštietį fotomenininką, 2014 metų Patriotų premijos laureatą Klaudijų Driskių.

*Gyvename lėkimu- jaučiame, kad kiekviena diena vis greitesnė, vis su didesne jėga įtraukia į amžiną skubėjimą- kiek daug prarandame skubėdami, kiek nepamatome ar tiesiog praeiname- pro žolę, medį, žmogų... Sukasi amžinas laiko ratas. Tarpe mūsų yra žmonių, kurie turi nepaprastai skvarbią akį, kitokį matymo ir pamatymo kampą. Žmogus su fotoaparatu kartais nugąsdina, priverčia įsitempti, sustingti, kartais- atsiverti ir pamatyti save kitokį. Kokia fotomenininko misija šiandieniame skubėjime?*

**A.T.:** *Fotoalbume „Arti Sartų“, kurį dovanojote Kriaunų bibliotekos skaitytojams, dedikacijoje užrašėte: „ ...prisiminti laukus, pievas, ežerą ir tėvų namus, iš kurių atėjome...“. Koks atėjote iš Ažubraščio kaimo iki šios dienos, koks buvote tuomet, kai laukai ir užšalęs ežeras paskendęs sniegynuose, o Jūs su broliais ir seserimi pro apšerkšnijusį gryčiutės langą laukiate mamos iš miesto su lauktuvėmis?*

**K.D.:** Vaikystė Ažubraščio vienkiemyje prisiminimuose iškyla skaidri kaip Sartų ežero ledas... Gausi šeima - trys broliai ir sesuo, mama, tėvas. Dėdės, tetos, kaimynų artuma niekuomet neleido patirti vienišumo jausmo. Buvo gera, kad turėjau ir tėvą ir mamą, visada jaučiau mamos artumą šalia, labai laukdavau vienintelio mano atminty senelio. Buvau vyresnis, tėvams padėdavau auginti jaunesnius brolius, seserį. Kai paaugom, visi dalinomis darbais. Didžiausias turtas už lango - Sartų ežero mėlynumas. Žolynų kvapai ir paukščių giesmės vasaros vakarais, spengianti tyla ir neišbrendami pusnynai žiemą. Iš vaikystės atsinešti garsai, kvapai, matyti vaizdai įsirėžė atmintin ir lydi per gyvenimq.

**A.T.:** *Kokių pomėgių turėjo Jūsų tėvai, broliai, sesuo?*

**K.D.:** Mano vienintelis senelis, kurį prisimenu , mamos tėvas Matas Mezginas buvo geras stalius, mokėjo pagaminti langus, duris, stalus, kėdes. Tais metais, kai aš gimiau, tėvams padėjo pasistatyti gryčią. Tačiau didžiausias džiaugsmas, kad man padarydavo vaikiškų žaislų. Buvo ūmaus būdo, tačiau kantrus, kai pešdavau paskutinius plaukus iš jo plikės. Mirė labai anksti, kai ėjau į pirmą klasę ir tai buvo viena didžiausių mano vaikystės netekčių. Tėvas – stipraus ir ypatingo balso, kantičkinių giesmių giedorius, turėjęs galimybę dainuoti Operos ir Baleto teatre Vilniuje, savo laiku priėmė sprendimą - gyventi Ažubrastyje... „ Visoje Kriaunų parapijoje nėra nei vienos gryčios, kur nebūčiau giedojęs nors kartą, kai kur - po du...“- prisimenu tėvo žodžius. Mokėjo apeiti ir prakalbinti bites, ypatingai, su didžiule pagarba eidavo pas jas. Žvejyba Sartų ežere buvo ne tik pomėgis, bet ir maistas šeimai - o jauniausiam broliui Sigitui tai tapo pomėgiu. Mama – gera pasakotoja, vaikams skaitydavo pasakas, paaugusiems – vaizdingai pasakodavo apie praeitį. Labai mėgo bendrauti. Domėjimasis fotografija man tapo duona maitintoja, o broliams ir sesei - pomėgiu, mat pats pradėjęs gilintis į fotografijos paslaptis, sumaniau išmokinti pamatyti ir užfiksuoti akimirką ir juos. Padėjau įsigyti fotoaparatus. Brolis Eugenijus pradėjo filmuoti, įvaldęs video kamerą, tiesiog jaučia pareigą nepraleisti to, kas bus įdomu rytoj, poryt ir po daugelio metų.

Visą straipsnį skaitykite žurnale

Publikuota 2014 liepos 10 d.